Arno Carstens: Saak duur voort | Maroela Media
Die musikant Arno Carstens se dronkbestuur-hofsaak is Dinsdag in die Kaapstadse landdroshof uitgestel.
Carstens se prokureur, Milton de la Harpe, het uitstel tot Woensdag versoek om sy kruisverhoor van die staatsgetuie Tim Lourens af te handel. Lourens is die hoof van die departement van forensiese toksikologie aan die Universiteit van Pretoria. Hy het in Oktober 2013 begin getuig.
De la Harpe het Dinsdag die metode, wat die laboratorium gebruik om die bloedmonster te toets, bevraagteken. Hy het dit aan Lourens gestel dat bloedmonsters nie geloofwaardig kan wees nie, weens mikro-organismes soos bakterie, virusse en fungi. Glukose-vlakke kan ook tot ŉ foutiewe lesing lei, aangesien glukose-vlakke gewoonlik deur skok of stres verhoog word.
Carstens se span sal na verwagting sy eie kenner op die gebied, Neels Viljoen, afgetrede hoof van die forensiese laboratorium in Pretoria, laat getuig. -SAPA
Beetge uit Brasiliaanse tronk vrygelaat